open-index/open-wikipedia-markdown huggingface dataset:
การสร้างภาพทางการแพทย์

**การสร้างภาพทางการแพทย์** () เป็นกลุ่มของเทคนิคและกระบวนการในการสร้างภาพแทนอวัยวะภายในเพื่อการวินิจฉัยและการรักษาโรค และยังรวมไปถึงการสร้างภาพแทนเพื่อแสดงการทำงานของอวัยวะและเนื้อเยื่อต่าง ๆ นอกจากนี้ยังเป็นการสร้างฐานข้อมูลของโครงสร้างปกติและการทำหน้าที่อย่างปกติของอวัยวะต่าง ๆ เพื่อให้สามารถตรวจพบความผิดปกติได้อีกด้วย ในขณะที่การถ่ายภาพอวัยวะหรือเนื้อเยื่อที่ถูกตัดออกมาอาจใช้ประกอบการวินิจฉัยทางการแพทย์ แต่กระบวนการเช่นนี้ถือเป็นส่วนหนึ่งของวิชาพยาธิวิทยา ไม่นับเป็นการสร้างภาพทางการแพทย์
## การรักษาความเป็นส่วนตัว
โดยทั่วไปแล้วข้อมูลที่เกิดจากการสร้างภาพทางการแพทย์จะถูกควบคุมโดยกฎหมายเกี่ยวกับความเป็นส่วนตัวทางการแพทย์ ตัวอย่างเช่น ในสหรัฐมีกฎหมายว่าด้วยการควบคุมและการส่งผ่านข้อมูลทางด้านการประกันสุขภาพ (HIPAA) ที่กำหนดข้อจำกัดให้ผู้ให้บริการทางการแพทย์ในการเข้าถึงข้อมูลที่ระบุตัวบุคคลได้ทั้งด้านสุขภาพกายและสุขภาพจิต ทั้งในอดีต ปัจจุบัน และอนาคต
## อ้างอิง

หมวดหมู่:การประมวลผลภาพ
หมวดหมู่:เวชศาสตร์นิวเคลียร์
หมวดหมู่:การสร้างภาพทางการแพทย์
กระแสสีชมพู

**กระแสสีชมพู** (; ; ; ) หรือ **การเลี้ยวซ้าย** (; ; ; ) เป็นคลื่นการปฏิวัติและการรับรู้ของการหันเหไปทางรัฐบาลฝ่ายซ้ายในระบอบประชาธิปไตยของลาตินอเมริกา โดยออกห่างจากรูปแบบทางเศรษฐกิจเสรีนิยมใหม่ มีการนำวลีทั้งสองมาใช้ในการวิเคราะห์ทางการเมืองในคริสต์ศตวรรษที่ 21 ร่วมสมัยในสื่อและที่อื่น ๆ เพื่ออ้างถึงการเปลี่ยนแปลงที่เป็นตัวแทนของการย้ายไปสู่นโยบายเศรษฐกิจที่ก้าวหน้ามากขึ้น และสอดคล้องกับแนวโน้มคู่ขนานของการทำให้เป็นประชาธิปไตยในลาตินอเมริกา หลังจากนับทศวรรษของความเหลื่อมล้ำ

เหล่าประเทศลาตินอเมริกาที่ถูกมองว่าเป็นส่วนหนึ่งของแนวโน้มทางอุดมการณ์นี้ถูกเรียกว่ากลุ่มชาติกระแสสีชมพู โดยมีการใช้ศัพท์แนวคิดหลังเสรีนิยมใหม่เพื่ออธิบายการขับเคลื่อนเช่นกัน รัฐบาลกระแสสีชมพูบางแห่งเช่นรัฐบาลของบราซิลและเวเนซุเอลา มีลักษณะที่แตกต่างกันไปในการต่อต้านสหรัฐ ประชานิยม และความโน้มเอียงไปทางอำนาจนิยม

กระแสสีชมพูตามมาด้วยคลื่นอนุรักษนิยม ซึ่งเป็นปรากฏการณ์ทางการเมืองที่เกิดขึ้นในช่วงกลางคริสต์ทศวรรษ 2010 ในอเมริกาใต้ และเป็นปฏิกิริยาโดยตรงต่อกระแสสีชมพู อย่างไรก็ตาม กระแสสีชมพูฟื้นตัวขึ้นใน ค.ศ. 2018–2019 หลังจากชัยชนะในการเลือกตั้งอย่างต่อเนื่องของผู้สมัครฝ่ายซ้ายและซ้ายกลางในเม็กซิโก ปานามา และอาร์เจนตินา

ในช่วงสงครามเย็น หลายรัฐบาลฝ่ายซ้ายได้รับการเลือกตั้งในลาตินอเมริกา รัฐบาลเหล่านี้ต้องเผชิญกับรัฐประหารที่ได้รับการสนับสนุนจากรัฐบาลสหรัฐ ซึ่งเป็นส่วนหนึ่งของผลประโยชน์ทางภูมิยุทธศาสตร์ในภูมิภาค รัฐประหารเหล่านั้นคือ รัฐประหารในกัวเตมาลา ค.ศ. 1954, รัฐประหารในบราซิล ค.ศ. 1964, รัฐประหารในชิลี ค.ศ. 1973 และรัฐประหารในอาร์เจนตินา ค.ศ. 1976 รัฐประหารเหล่านี้ตามมาด้วยการปกครองระบอบเผด็จการทหารฝ่ายขวา และเป็นส่วนหนึ่งของปฏิบัติการคอนดอร์ของรัฐบาลสหรัฐ

ระบอบเผด็จการเหล่านี้ก่อให้เกิดการละเมิดสิทธิมนุษยชนหลายประการ รวมถึงการควบคุมตัวนักโทษการเมืองและสมาชิกครอบครัวอย่างผิดกฎหมาย การทรมาน การหายตัว และการค้าเด็ก ระบอบการปกครองเหล่านี้เริ่มเสื่อมลงเนื่องจากแรงกดดันจากนานาชาติและเสียงคัดค้านอย่างรุนแรงจากภายในสหรัฐ กดดันให้วอชิงตันต้องสละการสนับสนุนพวกเขา และกระบวนการประชาธิปไตยใหม่เริ่มขึ้นในช่วงปลายคริสต์ทศวรรษ 1970 จนถึงต้นคริสต์ทศวรรษ 1990

ยกเว้นคอสตาริกา ทุกประเทศในลาตินอเมริกาจะมีประสบการณ์อย่างน้อยหนึ่งครั้งกับเผด็จการที่สหรัฐสนับสนุน ได้แก่ ฟุลเฮนซิโอ บาติสตา ของคิวบา, ราฟาเอล ตรูฮิโย ของสาธารณรัฐโดมินิกัน, ตระกูลโซโมซาของนิการากัว, ติบูร์ซิโอ การิอัส อันดิโน ของฮอนดูรัส, การ์โลส กัสติโย อาร์มัส ของกัวเตมาลา, อูโก บันเซร์ ของโบลิเวีย, ฆวน มาริอา บอร์ดาเบร์ริ ของอุรุกวัย, ฆอร์เฆ ราฟาเอล บิเดลา ของอาร์เจนตินา, เอากุสโต ปิโนเช ของชิลี, อัลเฟรโด เอสโตรสเนร์ ของปารากวัย, ฟร็องซัว ดูว์วาลีเย ของเฮติ, อาร์ตูร์ ดา กอสตา อี ซิลวา และผู้สืบทอดตำแหน่ง เอมีลียู การัสตาซู แมจีซี ของบราซิล และมาร์โกส เปเรซ ฮิเมเนซ ของเวเนซุเอลา ซึ่งก่อให้เกิดความรู้สึกต่อต้านชาวอเมริกันเป็นอย่างมากในภาคส่วนต่าง ๆ ของประชากร

## อ้างอิง

หมวดหมู่:ลาตินอเมริกา
หมวดหมู่:อุดมการณ์ทางการเมือง
หมวดหมู่:อุดมการณ์ทางเศรษฐศาสตร์
หมวดหมู่:ประชานิยมฝ่ายซ้าย
หมวดหมู่:คำสร้างใหม่
โอโตโบเกะนินจาโคลอสเซียม

***โอโตโบเกะนินจาโคลอสเซียม*** (; ) เป็นวิดีโอเกมแนวกลยุทธ์แอ็กชัน, วงกตเชิงกลยุทธ์เฉพาะของประเทศญี่ปุ่นที่พัฒนาโดยมินต์ และเผยแพร่โดยอินเทค ซึ่งเปิดตัวในปี ค.ศ. 1995

ซึ่งคนที่เคยเล่น*[[บอมเบอร์แมน]]*จะพบว่าโครงสร้างเกมจะคล้ายกัน

## การตอบรับ
ในการเปิดตัว นิตยสาร*[[แฟมิคอม ซือชิน]]* ได้ให้คะแนนเกมนี้ที่ 21 เต็ม 40

## อ้างอิง

## แหล่งข้อมูลอื่น
* ''Otoboke Ninja Colosseum'' at superfamicom.org
* ''おとぼけ忍者コロシアム / Otoboke Ninja Colosseum'' at super-famicom.jp 

หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:วิดีโอเกมเกี่ยวกับนินจา
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
การระบาดทั่วของโควิด-19 ในประเทศบราซิล

**การระบาดทั่วของโควิด-19 ในประเทศบราซิล** เป็นส่วนหนึ่งของการระบาดทั่วอย่างต่อเนื่องของโรคติดเชื้อไวรัสโคโรนา 2019 (โควิด-19) ซึ่งเกิดจากไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2 (SARS-CoV-2) ไวรัสดังกล่าวได้รับการยืนยันว่าแพร่กระจายไปยังบราซิลในวันที่ 25 กุมภาพันธ์ ค.ศ. 2020 เมื่อชายคนหนึ่งจากเซาเปาลูรับการตรวจไวรัสได้ผลบวก โรคนี้แพร่กระจายไปทุกรัฐในบราซิลภายในวันที่ 21 มีนาคม ส่วนวันที่ 19 มิถุนายน ค.ศ. 2020 ประเทศนี้มีรายงานผู้ป่วย 1 ล้านราย ซึ่งในเวลานี้มีรายงานผู้เสียชีวิตเกือบ 49,000 คน ณ เดือนกันยายน 2020 ประเทศบราซิลมีผู้ติดเชื้อโควิด-19 ที่ได้รับการยืนยันมากเป็นอันดับสามของโลกรองจากประเทศอินเดียและสหรัฐ เมื่อวันที่ 17 กรกฎาคม ค.ศ. 2020 ประเทศมีรายงานผู้ป่วย 2 ล้านคน ส่วนวันที่ 8 สิงหาคม ค.ศ. 2020 ประเทศรายงานว่ามีผู้ป่วย 3 ล้านคน โดยมีผู้เสียชีวิตมากถึง 100,000 คน ซึ่งบราซิลเป็นหนึ่งในประเทศที่ได้รับผลกระทบเลวร้ายที่สุดในโลก

การระบาดของโรคได้ก่อให้เกิดการตอบสนองที่หลากหลายจากรัฐบาลกลางของรัฐ และรัฐบาลท้องถิ่น ซึ่งมีผลกระทบต่อการเมือง, การศึกษา, สิ่งแวดล้อม และเศรษฐกิจ เมื่อวันที่ 27 มีนาคม ทางบราซิลได้ประกาศห้ามนักท่องเที่ยวต่างชาติเดินทางทางอากาศชั่วคราว และผู้ว่าการรัฐส่วนใหญ่ได้กำหนดให้มีการกักกันเพื่อป้องกันการแพร่กระจายของไวรัส

## เส้นเวลา
เมื่อวันที่ 28 มกราคม ค.ศ. 2020 กระทรวงสาธารณสุขประกาศว่าได้มีการสอบสวนกรณีผู้ต้องสงสัยของโควิด-19 ในเบโลโอรีซอนชีซึ่งเกี่ยวข้องกับนักเรียนที่เพิ่งเดินทางกลับจากอู่ฮั่น ประเทศจีน ส่วนวันรุ่งขึ้น ทางกระทรวงได้ประกาศว่ากำลังสอบสวนอีกสองเคสที่ต้องสงสัยในโปร์ตูอาเลกรีและกูรีชีบา

## ดูเพิ่ม
* การระบาดทั่วของโควิด-19 เรียงตามประเทศและดินแดน

## อ้างอิง

## แหล่งข้อมูลอื่น

* COVID-19 in Brazil  – Ministry of Health
* 


บราซิล
ซินจู๋

**ซินจู๋** (新竹) อาจหมายถึง
* นครซินจู๋
* เทศมณฑลซินจู๋
คอลล์ออฟดิวตี: แบล็กออฟส์ โคลด์วอร์

***คอลล์ออฟดิวตี: แบล็กออฟส์ โคลด์วอร์*** () เป็นวิดีโอเกมยิงมุมมองบุคคลที่หนึ่งที่พัฒนาโดย Treyarch และ Raven Software และจัดจำหน่ายโดยแอ็กทิวิชัน เป็นวิดีโอเกมที่ 6 ในซีรีส์ *แบล็กออฟส์ * และเป็นวิดีโอเกมที่ 17 ในซีรีส์ *[[คอลล์ออฟดิวตี]]* โดยทำหน้าที่เป็นภาคต่อโดยตรงของเกม *[[คอลล์ออฟดิวตี: แบล็กออฟส์]]* (2010) ตัวเกมวางจำหน่ายในวันที่ 13 พฤศจิกายน 2020

*แบล็กออฟส์ โคลด์วอร์* เซ็ตฉากในช่วงต้นคริสต์ทศวรรษ 1980 ในยุคสงครามเย็น เนื้อเรื่องของเกมผู้เล่นจะสวมบทเป็นรัสเซล แอดเลอร์ เจ้าหน้าที่ซีไอเอ ในขณะที่เขาตามล่าสายลับโซเวียตที่ถูกกล่าวหาว่าเป็นเพอร์ซีอุสซึ่งมีเป้าหมายที่จะล้มล้างสหรัฐอเมริกาและเอียงดุลอำนาจไปยังสหภาพโซเวียต ในโหมดผู้เล่นหลายคนจะมีโหมดเกมใหม่การปรับแต่งที่กว้างขวางมากขึ้นรวมถึงการเปลี่ยนแปลงและองค์ประกอบของแผนที่ใหม่

## หมายเหตุ

## อ้างอิง

## แหล่งข้อมูลอื่น
* 

หมวดหมู่:คอลล์ออฟดิวตี
หมวดหมู่:วิดีโอเกมเกี่ยวกับสงครามเย็น
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีฉากในประเทศตุรกี
หมวดหมู่:วิดีโอเกมที่มีฉากในประเทศเวียดนาม
หมวดหมู่:วิดีโอเกมที่มีฉากในไมแอมี
หมวดหมู่:วิดีโอเกมที่มีฉากในประเทศแองโกลา
หมวดหมู่:วิดีโอเกมที่มีฉากในรัฐเวอร์จิเนีย
หมวดหมู่:วิดีโอเกมที่มีฉากในประเทศยูเครน
หมวดหมู่:วิดีโอเกมที่มีฉากในเบอร์ลิน
หมวดหมู่:วิดีโอเกมที่มีฉากในประเทศลาว
หมวดหมู่:วิดีโอเกมที่มีฉากในสหภาพโซเวียต
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมสงครามเวียดนาม
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมลอบเร้น
เจียอี้

**เจียอี้** อาจหมายถึง

* เทศมณฑลเจียอี้ (嘉義縣) เทศมณฑลทางตะวันตกเฉียงใต้ของประเทศไต้หวัน (สาธารณรัฐจีน)
* นครเจียอี้ (嘉義市) นครทางตะวันตกเฉียงใต้ของประเทศไต้หวัน
หนานโถว

**หนานโถว** อาจหมายถึง

* เทศมณฑลหนานโถว (南投縣) เทศมณฑลทางตอนกลางของประเทศไต้หวัน (สาธารณรัฐจีน)
* นครหนานโถว (南投市) เมืองหลวงของเทศมณฑลหนานโถว ประเทศไต้หวัน
* หนานโถว (เมืองเก่า) (南头) เมืองทางประวัติศาสตร์และอดีตศูนย์กลางการปกครองของอำเภอซินอาน ในเขตหนานชาน นครเชินเจิ้น มณฑลกวางตุ้ง ประเทศจีน
* หนานโถว (จงชาน) (南头镇) เมืองภายใต้การปกครองของนครจงชาน มณฑลกวางตุ้ง ประเทศจีน
ข้อความ (ตรรกศาสตร์)

ในตรรกศาสตร์ คำว่า **ข้อความ** () อาจหมายถึง: 
: (ก) ประโยคบอกเล่าที่มีความหมาย อาจเป็นจริงหรือเท็จ (false (logic)) หรือ
: (ข) *การยืนยัน* ที่ทำด้วยประโยคบอกเล่าที่เป็นจริงหรือเท็จ
ในกรณีหลัง ข้อความต่างจากจากประโยคตรงที่ประโยคเป็นเพียงรูปกำหนด (Logic form) อันหนึ่งของข้อความ และข้อความเดียวกันอาจถูกกำหนดเป็นรูปอื่น ๆ ได้

## ภาพรวม
นักปราชญ์ภาษา (philosophy of language), พี. เอฟ. สตรอว์สัน (Peter Strawson) ผลักดันให้ใช้คำว่า "ข้อความ" (statement) ในความหมาย (ข) แทนคำว่าประพจน์ สตรอว์สันใช้คำว่า "ข้อความ" เพื่อให้เหตุผลว่าประโยคบอกเล่าสองประโยคสามารถทำให้เป็นข้อความเดียวกันได้ถ้าพูดถึงสิ่งเดียวกันในวิธีที่ต่างกัน เพราะฉะนั้นหากใช้ในความหมายที่สตรอว์สันสนับสนุน "มนุษย์ทั้งหมดเป็นมรรตัย" และ "คนทุกคนเป็นมรรตัย" เป็นประโยคที่ต่างกันแต่เป็นข้อความเดียวกัน

ข้อความในทั้งสองกรณีถูกมองว่าเป็นตัวถือความจริง (truth-bearer)

ตัวอย่างของประโยคที่เป็น (หรือสร้าง) ข้อความ:

*"โสกราตีสเป็นมนุษย์"
*"รูปสามเหลี่ยมมีสามด้าน"
*"มาดริดคือเมืองหลวงของสเปน"
*"เพกาซัสมีจริง" (ประโยคที่เป็นเท็จ)

ต้วอย่างของประโยคที่ไม่ใช่ (หรือไม่สร้าง) ข้อความ:

*"คุณคือใคร?"
*"วิ่ง!"
*"ความเขียวเดินเล่น" 
*"I had one grunch but the eggplant over there." (Roger Price (comedian))
*"พระมหากษัตริย์ฝรั่งเศสฉลาด"
*"บรอกโคลีอร่อย"

ตัวอย่างสองอันแรกไม่ใช่ประโยค **บอกเล่า** และจึงไม่ใช่ (หรือไม่สร้าง) ข้อความ ตัวอย่างที่สามและสี่เป็นประโยคบอกเล่าแต่ไม่มีความหมาย ไม่จริงและไม่เท็จจึงไม่ใช่ (หรือไม่สร้าง) ข้อความ ตัวอย่างที่ห้าและหกเป็นประโยคบอกเล่าที่มีความหมาย แต่ไม่ใช่ข้อความเพราะเป็นรสนิยมและความคิดเห็น

## ในฐานะสิ่งนามธรรม
ในบางบริบท คำว่า "ข้อความ" ถูกนำมาใช้เพื่อแยกระหว่างประโยคกับเนื้อหาเชิงสารสนเทศของประโยค ข้อความนับว่าเป็นเนื้อหาเชิงสารสนเทศของประโยคที่ถือสารสนเทศ ดังนั้นประโยคหนึ่งมีความสัมพัทธ์กับข้อความเหมือนอย่างที่ตัวเลขมีกับจำนวน ข้อความเป็นสิ่งทางตรรกศาสตร์ที่เป็นนามธรรม ในขณะที่ประโยคเป็นสิ่งทางไวยากรณ์

## ดูเพิ่ม
* ความเชื่อ
* ตัวถือความจริง (Truthbearer)
* ประพจน์
* ประโยค (คณิตตรรกศาสตร์) (sentence (mathematical logic))
* มโนทัศน์ (concept)

## อ้างอิง

## บรรณานุกรม
*A. G. Hamilton, *Logic for Mathematicians*, Cambridge University Press, 1980, .
* 
* 
* 
* Peter Millican, "Statements and Modality:  Strawson, Quine and Wolfram", http://philpapers.org/rec/MILSAM-2/
* P. F. Strawson, "On Referring" in *[[Mind]]*, Vol 59 No 235 (Jul 1950) P. F. Strawson (http://www.sol.lu.se/common/courses/LINC04/VT2010/Strawson1950.pdf/ )

หมวดหมู่:มโนทัศน์ทางตรรกศาสตร์

หมวดหมู่:ตรรกศาสตร์
ซับโลน ซีมินตอฟ

**ซับโลน ซีมินตอฟ** (, ดารี/; เกิดใน ค.ศ. 1959) เป็นพ่อค้าพรมและเจ้าของร้านอาหารชาวอัฟกันที่เชื่อว่าเป็นชาวยิวคนสุดท้ายที่อยู่ในประเทศอัฟกานิสถาน และเป็นผู้ดูแลธรรมศาลาแห่งเดียวที่คาบูล ในวันที่ 7 กันยายน ค.ศ. 2021 เขาเดินทางออกจากอัฟกานิสถาน ด้วยความช่วยเหลือจากบริษัทความปลอดภัยส่วนตัวของนักธุรกิจชาวอิสราเอล-อเมริกัน โมตี คาฮานา

## ประวัติ
ก่อนย้ายไปที่คาบูล ซีมินตอฟเกิดและเติบโตในเมืองเฮราตฝั่งตะวันตก บ้านของเขาเสียหายในช่วงสงครามกลางเมือง (ทำให้ชาวยิวเกือบทั้งหมดออกจากประเทศ) บังคับให้เขาย้ายไปที่ธรรมศาลา เขาเคยอยู่ที่เติร์กเมนิสถานแล้วกลับไปที่คาบูลใน ค.ศ. 1998 ในช่วงสมัยของตอลิบาน เขาถูกพวกตอลิบานกักขังและทุบตีหลายครั้ง ซีมินตอฟอาศัยอยู่ในธรรมศาลาคู่กับอิสฮาก (ไอแซก) เลวิน ที่เสียชีวิตในวันที่ 26 มกราคม ค.ศ. 2005 อายุประมาณ 80 ปี เรื่องราวของซีมินตอฟกับเลวินเป็นพื้นฐานของละครอังกฤษ หลังเลวินเสียชีวิต ซีมินตอฟกล่าวว่าเขาไม่เสียใจและจะไม่คิดถึงเขา ซีมินตอฟอาศัยอยู่ในห้องเล็กในธรรมศาลาที่ Flower Street ในคาบูลและได้เงินบริจาคจากกลุ่มชาวยิวต่างประเทศและมุสลิมท้องที่ที่เห็นใจ ภรรยาและลูกสาวสองคนอาศัยอยู่ในประเทศอิสราเอล เมื่อมีคนถามในระหว่างสัมภาษณ์ว่าเขาจะย้ายไปที่อิสราเอลไหม ซีมินตอฟตอบโต้ว่า "ไปอิสราเอล? ผมจะทำงานอะไรที่นั่น? ทำไมต้องออกไปจากที่นี่?" ในวิดีโอการสัมภาษณ์โดย *[[อัลจาซีรา]]* เมื่อวันที่ 17 กันยายน ค.ศ. 2007 ซีมินตอฟแนะนำว่าเขาอาจสนใจที่จะย้ายไปที่อิสราเอลเพื่ออยู่ร่วมกับลูกสาวทั้งสองคน

ซีมินตอฟได้กล่าวว่า: "ผมไม่อยากให้ประเพณีของชาวยิวถูกลบไป พ่อผมเป็นรับบี ปู่ผมก็เป็นรับบี พวกเราคือครอบครัวศาสนาที่ใหญ่..." อย่างไรก็ตาม เขาสวม *[[กิปปะฮ์]]* ในที่ส่วนตัวและไม่ค่อยให้ผู้ชมเยี่ยมชมธรรมศาลาที่เขาเรียกว่าบ้าน ในการสัมภาษณ์เมื่อ ค.ศ. 2019 ซีมินตอฟกล่าวว่า "ผมไม่พูดภาษาฮีบรู ผมเป็นชาวอัฟกัน" เขาอ้างว่ารู้จักกับประธานาธิบดีอัชราฟ ฆานีเป็นการส่วนตัวด้วย

## อ้างอิง

## แหล่งข้อมูลอื่น
*History of Afghan Jews
*The Virtual Jewish Tour: Afghanistan

หมวดหมู่:นักธุรกิจชาวอัฟกัน
หมวดหมู่:ชาวยิวอัฟกัน
หมวดหมู่:บุคคลจากเฮราต
ตำบลชะโนด

**ชะโนด** เป็นตำบลในอำเภอหว้านใหญ่ จังหวัดมุกดาหาร ปัจจุบันมีประชากร 2,665 คน และแบ่งเขตการปกครองออกเป็น 5 หมู่บ้าน

พื้นที่ตำบลชะโนดเป็นพื้นที่มีความสำคัญ แต่เดิมเป็นเมืองพาลุกากรภูมิซึ่งเป็นเมืองจัตวาขึ้นกับเมืองมุกดาหารแต่ถูกยุบเป็นหมู่บ้านใน พ.ศ. 2442 สมัยรัชกาลที่ 5 และขึ้นกับตำบลชะโนด สภาพสังคมมีโรงเรียนทั้งหมดสองแห่งและมีโรงพยาบาลส่งเสริมสุขภาพตำบลหนึ่งแห่ง คือ โรงพยาบาลส่งเสริมสุขภาพตำบลบ้านชะโนดน้อย

สถานที่ท่องเที่ยวสำคัญในตำบลชะโนดประกอบไปด้วย วัดมโนภิรมย์ เป็นวัดริมโขงอายุกว่า 300 ปี วิหารหลังใหญ่ศิลปะล้านช้างงดงามด้วยฝีมือช่างหลวงเวียงจันทน์ มีลวดลายปูนปั้นและงานแกะสลักไม้อันวิจิตร ช่วงฤดูแล้งหน้าวัดมีหาดทรายสวยงาม นอกจากนี้ก็ยังมีวัดลัฏฐิกวัน และอนุสรณ์บ้านพักอาศัยเดิมของหนูฮัก พูมสะหวัน

ตำบลชะโนดทั้งตำบลอยู่ในเขตเทศบาลตำบลชะโนด เดิมมีฐานะเป็นองค์การบริหารส่วนตำบลชะโนดซึ่งได้รับการจัดตั้งขึ้นใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2555 นับเป็นเทศบาลตำบลแห่งที่ 2 ของอำเภอหว้านใหญ่

## อ้างอิง

## แหล่งข้อมูลอื่น
* เว็บไซต์เทศบาลตำบลชะโนด

ชะโนด
ชะโนด
ชะโนด
หมวดหมู่:อำเภอหว้านใหญ่
ถาน ยฺหวินอี๋

**ถาน ยฺหวินอี๋** () เป็นนักแสดงและนางแบบหญิงชาวฮ่องกง อดีตเธอเคยเป็นนักแสดงสมทบกับละครทางช่องทีวีบีปัจจุบันนี้เธอได้ออกจากผลงานการแสดง และออกไปทำธุรกิจด้านการออกแบบเครื่องประดับ

## ผลงานการแสดง
* Spirit of the Dragon
* Midnight Lovers
* Showbiz Tycoon
* Yesteryou, Yesterme, Yesterday
* Young Wisely I
* Hello Who Is It
* Romantic Dream
* Naked Poison 
* Black Mask 3 - Shadow Mask

## อ้างอิง

## แหล่งข้อมูลอื่น
*個人網站 ข้อมูลส่วนตัวของเธอ จากเว็บ gwennie.net
*ข้อมูลส่วนตัวของเธอ จากเว็บ Facebook
*ข้อมูลส่วนตัวของเธอ จากเว็บ Twitter
*ข้อมูลส่วนตัวของเธอ จากเว็บ Instagram
*ข้อมูลส่วนตัวของเธอ จากเว็บ weibo.com

หมวดหมู่:นักแสดงหญิงชาวฮ่องกง
เมกะซิตี

**เมกะซิตี** () เป็นนครขนาดใหญ่ซึ่งโดยทั่วไปถือว่ามีจำนวนประชากรมากกว่า 10 ล้านคน เมกะซิตีมีคำจำกัดความที่แน่นอนแตกต่างกันไป โดยสำนักงานกิจการเศรษฐกิจและสังคมแห่งสหประชาชาตินิยามไว้ในรายงาน "แนวโน้มความเป็นเมืองของโลก" () ประจำ ค.ศ. 2018 ว่าคือจำนวนของการรวมกลุ่มเมืองที่มีผู้อยู่อาศัยมากกว่า 10 ล้านคน รายงานของมหาวิทยาลัยบ็อนระบุว่าเมกะซิตีคือ "นิยามโดยทั่วไปของพื้นที่มหานครที่มีประชากร 10 ล้านคนขึ้นไป" สำหรับรายชื่อนครอื่น ๆ ที่ตรงตามเกณฑ์คืออยู่ในระหว่าง 5 ถึง 8 ล้านคนรวมถึงมีความหนาแน่นของประชากรอยู่ที่ 2,000 คนต่อตารางกิโลเมตร คำว่าเขตเมืองขยาย มหานครและเมโทรเพล็กซ์ () ยังถูกนำมาใช้ในภายหลังด้วย

ทั้งโลกมีเมกะซิตี อยู่ 47 เมือง โดยอยู่ในประเทศจีน 15 เมือง อินเดีย 6 เมือง 

## อ้างอิง

หมวดหมู่:บัญชีรายชื่อเมือง
หมวดหมู่:ประชากรศาสตร์
หมวดหมู่:ภูมิศาสตร์การตั้งถิ่นฐาน
หมวดหมู่:ภูมิศาสตร์เมือง
หมวดหมู่:คำศัพท์การศึกษาเขตเมืองและการผังเมือง
นางาโตะ (นินจาคาถาโอ้โฮเฮะ)

**นางาโตะ** () ตัวละครนินจาจากการ์ตูนเรื่องนินจาคาถาโอ้โฮเฮะ

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2550
หมวดหมู่:ตระกูลอุซึมากิ
หมวดหมู่:แสงอุษา (นินจาคาถาโอ้โฮเฮะ)
หมวดหมู่:ตัวละครมนุษย์เคลื่อนไหว
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครที่ฆ่าตัวตาย
หมวดหมู่:ตัวละครชายในอนิเมะและมังงะ
หมวดหมู่:ตัวละครที่เป็นอันเดด
กองพันทหารช่าง กองพลนาวิกโยธิน

**กองพันทหารช่าง กองพลนาวิกโยธิน** (อักษรย่อ: พัน.ช. พล.นย.) เป็นหน่วยกำลังของหน่วยบัญชาการนาวิกโยธิน ที่มีบทบาทด้านทหารช่างและงานบริการชุมชน รวมถึงเป็นหนึ่งในกำลังพลที่เข้าร่วมปฏิบัติภารกิจความไม่สงบในชายแดนภาคใต้ของประเทศไทย

## การฝึก
พ.ศ. 2559 กองพันทหารช่าง กองพลนาวิกโยธิน ได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อ*[[มติชน]]* ว่ามีการจัดเต็มแสง สี เสียง ยิ่งกว่าภาพยนตร์*[[สตาร์ วอร์ส]]*

พ.ศ. 2561 กองพันทหารช่าง กองพลนาวิกโยธิน เป็นหนึ่งในกำลังผสมของหน่วยบัญชาการนาวิกโยธินที่เข้ารับการฝึกสนธิกำลังดำเนินกลยุทธ์ด้วยกระสุนจริงที่อำเภอเขาคิชฌกูฏ จังหวัดจันทบุรี และ พ.ศ. 2562 กองพันทหารช่าง กองพลนาวิกโยธิน ได้เข้าร่วมการฝึกในโครงการแปซิฟิกพาร์ตเนอร์ชิป ที่จัดขึ้นโดยกองทัพไทยและกองทัพสหรัฐ

## ความไม่สงบในชายแดนภาคใต้

เดือนกุมภาพันธ์ พ.ศ. 2551 มีทหารสังกัดกองพันทหารช่าง กองพลนาวิกโยธิน เสียชีวิตในการปฏิบัติหน้าที่ 1 นาย จากความไม่สงบในชายแดนภาคใต้ของประเทศไทย ส่วนปี พ.ศ. 2555 กองพันทหารช่าง กองพลนาวิกโยธิน ได้สร้างบ้านให้แก่มารดาของทหารสังกัดกรมสนับสนุน กองพลนาวิกโยธิน ที่ได้รับบาดเจ็บสาหัสจากเหตุระเบิด

นอกจากนี้ กองพันทหารช่างยังเป็นหนึ่งในหน่วยที่เข้าร่วมการผลัดเปลี่ยนกำลังพลประจำปีงบประมาณ 2561

## กิจกรรมเพื่อสังคม
พ.ศ. 2549 กองพันทหารช่าง กองพลนาวิกโยธิน ร่วมกับชุดทหารช่างจากสหรัฐ ดำเนินการมอบอาคารอเนกประสงค์ให้แก่โรงเรียนบ้านโคกวัด ในอำเภอแก่งหางแมว จังหวัดจันทบุรี

ส่วนปี พ.ศ. 2557 ในการฝึกคอบร้าโกลด์ กองพันทหารช่าง กองพลนาวิกโยธิน ได้ร่วมกับชุดทหารช่างก่อสร้างเคลื่อนที่ 3 กองทัพเรือสหรัฐ และชุดทหารช่างก่อสร้างของสาธารณรัฐเกาหลี ดำเนินการก่อสร้างอาคารห้องเรียนอเนกประสงค์บ้านคลองโป่ง เพื่อมอบแก่โรงเรียนบ้านคลองโป่ง อำเภอแก่งหางแมว จังหวัดจันทบุรี

ในเดือนมิถุนายน พ.ศ. 2561 กองพันทหารช่าง กองพลนาวิกโยธิน ได้ร่วมซื้อสับปะรดจากชาวไร่จำนวน 1 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด

และปี พ.ศ. 2562 กองพันทหารช่าง กองพลนาวิกโยธิน ได้มีส่วนร่วมในการก่อสร้างอาคารอเนกประสงค์ เพื่อมอบแก่โรงเรียนบ้านสุรศักดิ์ ที่อำเภอศรีราชา จังหวัดชลบุรี

## ยุทโธปกรณ์

### ยานพาหนะภาคพื้นดิน

## อ้างอิง

## แหล่งข้อมูลอื่น
* 

หมวดหมู่:หน่วยงานในสังกัดหน่วยบัญชาการนาวิกโยธิน
หมวดหมู่:หน่วยและรูปขบวนทหารไทย
นครจักรพรรดิ

[thumb|200px|right|บริเวณเขตพระราชฐาน พื้นที่สีขาวขนาดใหญ่ด้านขวาคือ[พระราชวังต้องห้าม]]
**นครจักรพรรดิ** หรือ **เมืองจักรพรรดิ** (; ) เป็นพื้นที่ส่วนหนึ่งของกรุงปักกิ่งในสมัยราชวงศ์หมิงและราชวงศ์ชิง โดยมีพระราชวังต้องห้ามเป็นศูนย์กลาง หมายรวมถึงกลุ่มของสวน, ศาลเจ้า และพื้นที่ให้บริการอื่น ๆ ระหว่างพระราชวังต้องห้ามและเมืองชั้นในของปักกิ่งโบราณ เมืองจักรพรรดิถูกล้อมรอบด้วยกำแพงและเข้าถึงได้โดยผ่านประตูทั้งเจ็ดและสถานที่ทางประวัติศาสตร์ เช่น พระราชวังต้องห้าม ประตูเทียนอัน จงหนานไห่ สวนเป่ยไห่ สวนจงซาน จิงซาน ศาลกราบไหว้บรรพบุรุษหลวงและเซียนคันถาน

## การก่อสร้าง
thumb|200px|left|ที่ตั้งของนครจักรพรรดิภายในกำแพงเมืองปักกิ่งในสมัยราชวงศ์ชิง
[thumb|200px|right|[Gate of China (Beijing)|ประตูจีน เดิมเป็นประตูอย่างเป็นทางการสู่นครจักรพรรดิ มุมมองนี้มาจากเจิ้งหยางเหมิน หลังประตูจีนคือประตูเทียนอันและพระราชวังต้องห้าม]]
[thumb|200px|right|[ประตูเทียนอัน เป็นประตูด้านใต้ของนครจักรพรรดิ]]
[thumb|200px|[สวนเป๋ยไห่ อดีตสวนหลวงที่มีศูนย์กลางอยู่ที่ทะเลสาบแห่งหนึ่งซึ่งครอบคลุมพื้นที่ส่วนใหญ่ทางตะวันตกของอดีตนครจักรพรรดิ]]
[thumb|200px|แท่นบูชาแห่งโลกและการเก็บเกี่ยวในนครจักรพรรดิ สร้างขึ้นในปี ค.ศ. 1421 บริเวณแท่นบูชาปัจจุบันคือ [Zhongshan Park (Beijing)|สวนจงซาน]]
[thumb|200px|[Jingshan Park|เขาจิ่งซาน เนินเขาเทียมที่มียอดเขาห้ายอดตั้งอยู่ทางเหนือของพระราชวังต้องห้าม]]

ในสมัยราชวงศ์หยวน ปักกิ่งเป็นที่รู้จักในชื่อ ต้าตู และนครจักรพรรดิเป็นศูนย์กลางของเมือง ในปี ค.ศ. 1368 กองทัพหมิงพิชิตต้าตู้ได้ และเปลี่ยนชื่อเป็น "เป่ยผิง" (อักขระสองตัวแปลว่า "เหนือ" และ "สันติภาพ" หรือ "สงบ") โดยมีการย้ายเมืองหลวงไปที่นานกิง เนื่องจากนครจักรพรรดิไม่ถูกแตะต้องจากการสู้รบ ส่วนใหญ่ของนครจักรพรรดิจึงรอดพ้นการทำลายจากสงคราม อย่างไรก็ตาม ในปี ค.ศ. 1369 จักรพรรดิหงอู่ มีคำสั่งให้ทำลายนครจักรพรรดิ

ในปี ค.ศ. 1370 พระราชโอรสองค์ที่สี่ของจักรพรรดิหงอู่พระนาม จูตี้ ได้รับการแต่งตั้งเป็นเจ้าชายแห่งหยาน โดยมีหน้าที่ปกครองเมืองเป่ยผิง ในปี ค.ศ. 1379 พระองค์ทรงสร้างวังของเจ้าชายขึ้นภายในนครจักรพรรดิของหยวน

## อ้างอิง

หมวดหมู่:สิ่งก่อสร้างในปักกิ่ง
หมวดหมู่:สถาปัตยกรรมราชวงศ์หมิง
หมวดหมู่:สถาปัตยกรรมราชวงศ์ชิง
ขอเกิดใหม่ใกล้ ๆ เธอ

**ขอเกิดใหม่ใกล้ ๆ เธอ** เป็นละครโทรทัศน์ไทยแนวโรแมนติก ดราม่า ชีวิต ปี 2563 ออกอากาศทางช่องวัน 31และไลน์ทีวี ตั้งแต่วันที่ 30 กันยายน – 11 พฤศจิกายน พ.ศ. 2563 ทุกวันพุธและพฤหัสบดี เวลา 20:15 น. (เวลามาตรฐานไทย) นำแสดงโดยทักษอร ภักดิ์สุขเจริญ และธนภพ ลีรัตนขจร

## เนื้อเรื่อง
**ภาคย์** (ภพธร สุนทรญาณกิจ) เป็นผู้ชายที่มีจิตใจรักความยุติธรรมและมีความรักที่มั่นคงต่อ **อรรพี** (ทักษอร ภักดิ์สุขเจริญ) ผู้เป็นภรรยา เขาเป็นเจ้าของบริษัทเครื่องบินเช่าเหมาลำที่บินไปรับอวัยวะจากผู้บริจาค เพื่อนำไปปลูกถ่ายให้กับผู้ป่วย วันหนึ่งเขาถูกฆ่าตายระหว่างปฏิบัติภารกิจและกลายเป็นบุคคลสูญหาย ในขณะนั้นอรรพีกำลังตั้งครรภ์ แต่เธอไม่ยอมแพ้ในการตามหาภาคย์และเข้ามาดูแลบริษัทพร้อมกับเป็นแม่ที่เลี้ยงลูกเพียงลำพัง ความจริงแล้ว ภาคย์ยังไม่ถึงเวลาตาย แต่เพราะความผิดพลาดของ **เทวา** (ภูริ หิรัญพฤกษ์) เทวาจึงตัดสินใจให้เขากลับชาติมาเกิดใหม่และมอบชีวิตที่เหลืออีก 24 ปีให้เขา แต่เขาได้รับอนุญาตให้ทำแต่สิ่งดี ๆ ที่ยังทำไม่เสร็จสิ้นเท่านั้น ภาคย์จึงอธิษฐานขอให้เขาและอรรพีเป็นเนื้อคู่กันในทุกภพทุกชาติ

หลังจากกลับชาติมาเกิดเป็น **ทิชงค์** (ธนภพ ลีรัตนขจร) เขาก็ได้พบกับอรรพี และทำให้ความทรงจำในอดีตชาติของเขาค่อย ๆ ปรากฏขึ้นอีกครั้ง เทวายังเตือนเขาอยู่เสมอว่าเขาเหลือเวลาอีกเพียง 1 ปีเท่านั้น และเร่งให้เขาทำภารกิจที่ยังไม่เสร็จสิ้นในชีวิตก่อนหน้านี้ให้สำเร็จทิชงค์พยายามอย่างหนักเพื่อทำให้ภารกิจสำเร็จภายในเวลาที่กำหนด และหวังว่าจะสานสัมพันธ์กับอรรพีต่อไป

## นักแสดงและตัวละคร

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
หมวดหมู่:ละครโทรทัศน์โดยเดอะ วัน เอ็นเตอร์ไพรส์
สถานีโทรทัศน์เพื่อการศึกษาและพัฒนาอาชีพ

**สถานีโทรทัศน์เพื่อการศึกษาและพัฒนาอาชีพ** หรือ **วีอีซีทีวี** เป็นช่องโทรทัศน์เพื่อการอาชีวศึกษา ดำเนินการโดย สำนักงานคณะกรรมการการอาชีวศึกษา สำนักงานส่งเสริมการศึกษานอกระบบและการศึกษาตามอัธยาศัย เริ่มทดลองออกอากาศเมื่อวันที่ 1 กรกฎาคม พ.ศ. 2556 
## ประวัติ
หลังการระบาดทั่วของไวรัสโคโรนาในประเทศไทย พ.ศ. 2563 โดยคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ในระบบทีวีดิจิทัล ผ่านช่องหมายเลข 53 บนคลื่นความถี่ของตัวเองเป็นระยะเวลาไม่เกิน 6 เดือน เริ่มทดลองออกอากาศเมื่อวันที่ 18 พฤษภาคม พ.ศ. 2563 เวลา เวลา 24.00 น. และยุติการออกอากาศวันที่ 15 พฤศจิกายน พ.ศ. 2563

## อ้างอิง

## ดูเพิ่ม

หมวดหมู่:สถานีโทรทัศน์ในประเทศไทย
หมวดหมู่:โทรทัศน์ระบบดิจิทัลในประเทศไทย
หมวดหมู่:สถานีโทรทัศน์ที่เริ่มออกอากาศในปี พ.ศ. 2556
หมวดหมู่:โทรทัศน์เพื่อการศึกษา
การประท้วงในประเทศโปแลนด์ ตุลาคม พ.ศ. 2563

**การประท้วงในประเทศโปแลนด์ในเดือนตุลาคม พ.ศ. 2563** เริ่มต้นขึ้นในวันที่ 22 ตุลาคม 2020 เพื่อต่อต้านการตัดสินของ ศาลรัฐธรรมนูญซึ่งประกอบด้วยผู้พิพากษาส่วนใหญ่ได้รับการแต่งตั้งจากพรรคการเมืองผู้ปกครองประเทศ ลอว์แอนด์จัสตีส (PiS) ซึ่งได้เพิ่มข้อจำกัดให้กับการยุติการตั้วครรภ์ในประเทศโปแลนด์ทำให้การยุติตั้งครรภ์ผิดกฎหมายในแทบทุกกรณี รวมถึงกรณีที่ตัวอ่อนในครรภ์มีความพิการหรือป่วยด้วยโรคที่อันตรายถึงชีวิตและไม่สามารถรักษาหายได้ การประท้วงได้ดำเนินขึ้นนับตั้งแต่ช่วงบ่ายของวันเดียวกับที่ศาลออกคำตัดสินดังกล่าว กฎหมายใหม่นี้ทำให้การยุติการตั้งครรภ์เหลืองเพียงสองกรณีที่สามารถดำเนินได้โดยถูกกฎหมาย คือ (1) จากการข่มขืนหรือการร่วมประเวณีในผู้มีสัมพันธ์ใกล้ชิดทางสายเลือด หรือ (2) เมื่อสภาพสุขภาพของมารดาเสี่ยงอันตรายถึงชีวิต

การประท้วงนี้ยังเป็นการต่อต้านการนำมาปนกันของคริสตจักรคาทอลิกและรัฐในประเทศโปแลนด์ที่ได้รับการยอมรับมานาน และเป็นการต่อต้านอำนาจบริหาร ตุลาการ และยุติธรรมที่ถูกกุมโดยพรรค PiS เพียงผู้เดียว

## อ้างอิง

หมวดหมู่:การประท้วงในปี พ.ศ. 2563
หมวดหมู่:เหตุการณ์ในประเทศโปแลนด์
ดอนัลด์ เซอโรนี

**ดอนัลด์ แอนโทนี เซอโรนี** (; ; 29 มีนาคม ค.ศ. 1983 – ) เป็นที่รู้จักในระดับอาชีพด้วยชื่อบนสังเวียน **คาวบอย** เขาเป็นนักศิลปะการต่อสู้แบบผสมชาวอเมริกันและอดีตคิกบ็อกเซอร์ระดับอาชีพ ปัจจุบันเขาเซ็นสัญญากับอัลติเมทไฟต์ติงแชมเปียนชิพ (UFC) และลงแข่งในรุ่นเวลเตอร์เวต ณ วันที่ 22 กันยายน ค.ศ. 2020 เขาอยู่ในอันดับที่ 15 ในการจัดอันดับรุ่นไลต์เวตของยูเอฟซี

เมื่อวันที่ 10 พฤศจิกายน ค.ศ. 2018 เซอโรนีแซงหน้าฌอร์ฌ แซ็ง-ปีแยร์ และไมเคิล บิสปิง สำหรับชัยชนะมากที่สุดในประวัติศาสตร์ยูเอฟซี ด้วยการชนะ 21 ไฟต์ และแซงหน้าอังเดร์ซง ซิลวา และวีตอร์ เบลฟอร์ ที่ชนะจากกรรมการสั่งยุติสูงสุดในประวัติศาสตร์ยูเอฟซี ด้วยชัยชนะ 15 ไฟต์ นอกจากนี้ หลังจากเอาชนะอเล็กซานเดอร์ เฮอร์นันเดซ ในศึกยูเอฟซี ไฟต์ไนต์ 143 เมื่อวันที่ 19 มกราคม ค.ศ. 2019 เซอโรนีได้เพิ่มทั้งสถิติการชนะยูเอฟซีของเขาเป็น 22 ไฟต์ และสถิติยูเอฟซีของเขาจากกรรมการสั่งยุติเพิ่มเป็น 16 ไฟต์ รวมถึงสถิติเสมอสำหรับการแข่งมากที่สุดในองค์กรด้วย 33 ไฟต์ การบรรลุผลสำเร็จของเขายังทำให้ได้รับรางวัลภายหลังสองรางวัล ซึ่งรวมถึงการบรรลุผลสำเร็จครั้งที่ 7 ของเขาในรางวัลราตรี (เสมอกับชาลส์ ออลีไวรา ที่สร้างสถิติ) ทำให้รางวัลภายหลังการต่อสู้ของเขามีทั้งหมด 16 รางวัล (ทำลายสถิติที่เนต ดิแอซ และโจ เลาซอน เคยทำไว้ก่อนหน้า)

## ภูมิหลัง
เซอโรนีเกิดในเดนเวอร์ รัฐโคโลราโด ซึ่งเขามีเชื้อสายไอริชและอิตาลี ตั้งแต่อายุยังน้อย เซอโรนีได้รับการวินิจฉัยว่าเป็นโรคสมาธิสั้น แต่ไม่เคยได้รับการรักษาเลย เมื่อโตขึ้น เขามักจะทะเลาะชกต่อย

เซอโรนีเข้าเรียนที่แอร์อะคาเดมีไฮสกูลซึ่งเขาเริ่มขี่วัวแบบมืออาชีพ หลังจากการหย่าร้างของพ่อแม่ เซอโรนีก็อาศัยอยู่กับปู่ย่าตายายของเขา ตอนอายุ 20 ปี เซอโรนีเริ่มฝึกคิกบ็อกซิงและต่อมาเป็นมวยไทย หลังจากชนะการแข่งคิกบ็อกซิงไม่กี่รายการ เซอโรนีก็ไฝ่หาอาชีพศิลปะการต่อสู้แบบผสม (MMA)

## อาชีพศิลปะการต่อสู้แบบผสม
เซอโรนีเริ่มอาชีพของเขาในคอมเมิร์ซซิตี รัฐโคโลราโด ที่โรงยิงชื่อฟรีดอมไฟเตอส์ ใน ค.ศ. 2006 เซอโรนีเริ่มฝึกกับจอน โจนส์, ราแชด อีแวนส์, นาธาน มาร์ควาดต์, คีธ จาร์ดีน, ฌอร์ฌ แซ็ง-ปีแยร์, เลนเนิร์ด การ์เซีย, ทอม วัตสัน และนักสู้เอ็มเอ็มเอที่มีฝีมือคนอื่น ๆ ที่โรงเรียนการต่อสู้แบบให้ยอมจำนนไกโดจุสึ ของเกรก แจ็กสัน ในแอลบูเคอร์คี รัฐนิวเม็กซิโก

### เวิลด์เอกซ์ตรีมเคจไฟติง
เซอโรนีได้ลงนามเพื่อต่อสู้ในสมาคมดับเบิลยูอีซี การต่อสู้ครั้งแรกของเขาในสมาคมนี้คือการปะทะกับเคนเนธ อเล็กซานเดอร์ เดิมที เซอโรนีชนะด้วยการซับมิชชันใน 56 วินาทีของยกแรก การตัดสินใจได้เปลี่ยนเป็นไม่มีการแข่งเมื่อเซอโรนีได้รับผลการทดสอบไฮโดรคลอโรไทอะไซด์เป็นบวกซึ่งเป็นยาขับปัสสาวะที่ถูกห้าม

144px|thumb|left|เซอโรนีใน ค.ศ. 2010

เซอโรนีมีกำหนดจะเผชิญพบกับริช ครันคิลตัน ที่อีเวนต์ดับเบิลยูอีซี 34 แต่ครันคิลตันถูกบังคับให้ออกจากโปรแกรมด้วยอาการบาดเจ็บ และถูกแทนที่โดยแดนนี คัสติลโล ซึ่งเซอโรนีชนะการแข่งโดยใช้ท่าอาร์มบาร์ในยกแรก

เซอโรนีเผชิญหน้ากับร็อบ แมคคัลลัฟ ที่ดับเบิลยูอีซี 36 เมื่อวันที่ 5 พฤศจิกายน ค.ศ. 2008 ซึ่งเขาชนะการแข่งด้วยการตัดสินอย่างเป็นเอกฉันท์ และผลงานนี้ทำให้นักสู้ทั้งสองคนได้รับรางวัล*ไฟต์ออฟเดอะไนต์*

## ดูเพิ่ม
* มวยไทย
* มวยสากล

## อ้างอิง

## แหล่งข้อมูลอื่น
* 

หมวดหมู่:นักต่อสู้แบบผสมชาวอเมริกัน
หมวดหมู่:นักต่อสู้แบบผสมที่ใช้มวยไทย
หมวดหมู่:นักมวยไทยชาวอเมริกัน
หมวดหมู่:นักมวยสากลรุ่นมิดเดิลเวท
หมวดหมู่:นักมวยสากลชายชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายไอริช
หมวดหมู่:บุคคลจากเดนเวอร์
หมวดหมู่:บุคคลจากรัฐนิวเม็กซิโก
หนังสือพงศ์กษัตริย์

**หนังสือพงศ์กษัตริย์** (, ) เป็นหนังสือเล่มที่เก้าของคัมภีร์ฮีบรู หรือหนังสือที่สิบเอ็ดและสิบสองของพันธสัญญาเดิม เล่าถึงประวัติศาสตร์ของอิสราเอลนับแต่การก่อกบฏของอาโดนียาห์ บุตรคนที่สี่ของกษัตริย์ดาวิด (ประมาณ 1015 ปีก่อนคริสตกาล) จนถึงยูดาห์ตกเป็นเชลยครั้งสุดท้าย (ประมาณ 586 ปีก่อนคริสตกาล) 

## เนื้อหา
### พงศ์กษัตริย์ฉบับที่ 1
* การสืบราชสมบัติต่อจากกษัตริย์ดาวิด
* ความรุ่งเรืองของกษัตริย์ซาโลมอน
* การแตกแยกทางการเมืองและศาสนา
* ประวัติศาสตร์ของสองอาณาจักรจนถึงสมัยประกาศกเอลียาห์
* เรื่องราวเกี่ยวกับประกาศกเอลียาห์

### พงศ์กษัตริย์ฉบับที่ 2
* เรื่องราวเกี่ยวกับประกาศกเอลีชา
* เหตุการณ์ของอาณาจักรอิสราเอลและอาณาจักรยูดาห์ - การทำลายกรุงสะมาเรีย
* วาระสุดท้ายของอาณาจักรยูดาห์

## อ้างอิง

พง
สุนัขช่วยเหลือ

thumb|สุนัขช่วยการได้ยินถูกลูบหัว

โดยทั่วไป **สุนัขช่วยเหลือ** หรือที่เรียกว่า**สุนัขบริการ**ในสหรัฐ เป็นสุนัขที่ได้รับการฝึกมาเพื่อเกื้อกูลหรือช่วยเหลือบุคคลที่มีความพิการ สุนัขหลายตัวได้รับการฝึกฝนจากองค์กรสุนัขช่วยเหลือ หรือโดยผู้ดูแล ซึ่งมักได้รับความช่วยเหลือจากครูฝึกมืออาชีพ

## ว่าด้วยคำศัพท์
'สุนัขช่วยเหลือ' เป็นคำศัพท์ที่กำหนดขึ้นในระดับสากลสำหรับสุนัขที่ให้ความช่วยเหลือแก่คนพิการ และได้รับการฝึกงานเพื่อช่วยบรรเทาความพิการของผู้ดูแล องค์การสุนัขช่วยเหลือสากล ซึ่งเป็นเครือข่ายผู้จัดหาสุนัขช่วยเหลือระหว่างประเทศทั่วโลกสังเกตว่ามีความแตกต่างกันของคำศัพท์ในรัฐต่าง ๆ โดยเฉพาะในสหรัฐ พวกเขากำลังดำเนินการเพื่อสร้างคำศัพท์ทั่วโลกที่สอดคล้องกัน และบันทึกว่า 'สุนัขช่วยเหลือ' เป็นคำที่ใช้โดยองค์การที่ฝึกและจัดหาสุนัขช่วยเหลือ รวมถึงผู้พิการที่เป็นคู่ขากับสุนัขช่วยเหลือ

## อ้างอิง

## แหล่งข้อมูลอื่น
* 
* Delta Society's National Service Animal Resource Center


หมวดหมู่:สุนัขใช้งาน
อาร์แซน ลูแปงที่ 3

**อาร์แซน ลูแปงที่ 3** () เป็นตัวละครในมังงะเรื่อง *[[จอมโจรลูแปง (การ์ตูนญี่ปุ่น)|ลูแปงที่ 3]]* แต่งโดย มังกีพันช์

อาร์แซน ลูแปงที่ 3 หลานชายของอาร์แซน ลูแปงจากนวนิยายของมอริส เลอบล็อง โดยลูแปงที่ 3 และแก๊งของเขา นักแม่นปืน จิเก็น ไดสุเกะ และนักดาบ อิชิคาวะ โกเอม่อนที่ 13 ใช้เวลาเดินทางไปทั่วโลกเพื่อขโมยสมบัติและหลบหนีจากกฎหมาย จากภารกิจและความสำเร็จตามปกติของเขา เขาถูกมองว่าเป็นหัวขโมยอันดับหนึ่งของโลก และยังมี ICPO หน่วยตำรวจสากลเฉพาะ ซึ่งนำโดยสารวัตรเซนิงาตะ โคอิจิ (ซึ่งลูแปงที่ 3 ร่วมประลองฝีมือกันอย่างดุเดือดแต่ให้ความเคารพซึ่งกันและกัน) ในมังงะต้นฉบับ ลูแปงที่ 3 นั้นพิถีพิถันน้อยกว่าเวอร์ชันอนิเมะที่โด่งดังกว่าของเขามาก ซึ่งเป็นนักเล่นกลที่ขี้ขลาดแต่เจ้าเล่ห์และขี้อวดมากโดยใช้กลอุบายทุกอย่างในหนังสือ (และอื่น ๆ) เพื่อให้ได้สิ่งที่เขาต้องการ เขามีทักษะในการปลอมตัวอย่างไม่น่าเชื่อ สามารถปลอมตัวเป็นบุคคลจำนวนมากโดยใช้หน้ากากยางและพรสวรรค์ด้านการแสดงโดยธรรมชาติ ฉลาดแกมโกงและมีไหวพริบ เขามักจะสามารถคว้ารางวัลมาได้ เพียงแต่ต้องสูญเสียมันไปเนื่องจากสถานการณ์ที่โชคร้าย ซึ่งบางครั้งก็มาจากมือของคนรักของเขา มิเนะ ฟูจิโกะ แต่ภายใต้ผิวหนังของโจร ลูแปงที่ 3 มีหัวใจสีทอง ตามสถานการณ์ที่กำหนด พระองค์จะทรงช่วยเหลือผู้คนที่ขัดสนและทำงานเพื่อเป้าหมายที่สูงกว่าเงิน โดยไม่เรียกร้องรางวัลในภายหลัง ลูแปงที่ 3 มีความหลงใหลในรถยนต์วินเทจแนวสปอร์ต และเขาใช้ปืนพกอัตโนมัติ วอลเทอร์ พี38 เป็นอาวุธที่เขาเลือก จุดอ่อนที่สำคัญประการหนึ่งของเขาคือความหลงใหลในผู้หญิงสวย โดยเฉพาะฟูจิโกะ แม้ว่าเธอจะลงเอยด้วยการแข่งขันกับเขาเป็นประจำเพื่อสมบัติชิ้นเดียวกับเขาและกลุ่มของเขา

## อ้างอิง

หมวดหมู่:ตัวละครในลูแปงที่ 3
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2510
หมวดหมู่:ตัวละครที่เป็นสุภาพบุรุษจอมโจร
หมวดหมู่:ตัวละครที่เป็นสุภาพบุรุษยอดนักสืบ
หมวดหมู่:ตัวละครที่เป็นนักมายากลเวที
หมวดหมู่:ตัวละครที่เป็นนักสู้ด้วยปืน
หมวดหมู่:ตัวละครที่เป็นพลแม่นปืนและพลซุ่มยิง
หมวดหมู่:ตัวละครที่เป็นผู้ลอบสังหาร
หมวดหมู่:ตัวละครที่เป็นนักสูบบุหรี่
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นอาชญากรชาวญี่ปุ่น
หมวดหมู่:ตัวละครที่เป็นอาชญากรชาวฝรั่งเศส
หมวดหมู่:ตัวละครสายลับในอนิเมะและมังงะ
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นสายลับชาวญี่ปุ่น
หมวดหมู่:ตัวละครที่เป็นสายลับชาวฝรั่งเศส
หมวดหมู่:ตัวละครที่พูดได้หลายภาษา
หมวดหมู่:ตัวละครที่เป็นนักประดิษฐ์
หมวดหมู่:ตัวละครที่เป็นนักโทษหลบหนี
หมวดหมู่:ตัวละครที่เป็นนักขี่รถมอเตอร์ไซค์
หมวดหมู่:ตัวละครที่เป็นนักแข่งรถ
หมวดหมู่:ตัวละครที่เป็นฮาฟุ
หมวดหมู่:ตัวละครในบันเทิงคดีที่สร้างจากอาร์แซน ลูแปง
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชาวฝรั่งเศสในโทรทัศน์
หมวดหมู่:ตัวละครชายในอนิเมะและมังงะ
พอล โรบสัน

**พอล ลีรอย โรบสัน** (: ; 9 เมษายน ค.ศ. 1898 – 23 มกราคม ค.ศ. 1976) เป็นนักดนตรีเบสทุ้ม นักศิลปินคอนเสิร์ตและละครเวทีและนักแสดงภาพยนตร์ที่เป็นที่มีชื่อเสียงทั้งของเขา ความสำเร็จทางวัฒนธรรมการเคลื่อนไหวทางการเมืองของเขา เขาได้รับการศึกษาที่โรงเรียนรัตเกอร์สและมหาวิทยาลัยโคลัมเบียเขาเป็นนักกีฬาดาวเด่นในวัยเยาว์ เขายังศึกษาภาษาสวาฮิลีและสัทศาสตร์ที่วิทยาลัยบูรพคดีศึกษาและการศึกษาแอฟริกา มหาวิทยาลัยลอนดอนที่กรุงลอนดอนใน ค.ศ. 1934 กิจกรรมทางการเมืองของเขาเริ่มต้นด้วยการมีส่วนร่วมของเขากับแรงงานที่ว่างงานและนักศึกษาต่อต้านจักรวรรดินิยมซึ่งเขาได้พบในอังกฤษและยังคงมีการสนับสนุนสำหรับกลุ่มนิยมสาธารณรัฐเหตุในสงครามกลางเมืองสเปนและขัดแย้งกับลัทธิฟาสซิสต์ ในสหรัฐเขาเริ่มเคลื่อนไหวเพื่อสิทธิพลเมืองและการรณรงค์เพื่อความยุติธรรมทางสังคมอื่นๆ ความเห็นอกเห็นใจของเขาสำหรับสหภาพโซเวียตและลัทธิคอมมิวนิสต์และคำวิจารณ์ของรัฐบาลสหรัฐและนโยบายต่างประเทศทำให้เขาถูกขึ้นบัญชีดำในช่วงยุคแมคคาร์

## ชีวิตช่วงต้น

## มรดกและเกียรติ

## ดูเพิ่ม
* African American Legends: Paul Robeson, Jr. Interview – Paul Robeson, Sr.

## อ้างอิง

## อ่านเพิ่มเติม
* Callow, Simon, "The Emperor Robeson" (review of Gerald Horne, *Paul Robeson:  The Artist as Revolutionary*, Pluto, 250 pp.; and Jeff Sparrow, *No Way But This:  In Search of Paul Robeson*, Scribe, 292 pp.), *[[The New York Review of Books]]*, vol. LXV, no. 2 (February 8, 2018), pp.&nbsp;8, 10–11.
* 

## แหล่งข้อมูลอื่น

* Paul Robeson at the FBI
* 
* Historic 1944 footage of Paul Robeson speaking in New York at celebration honoring his 46th birthday and the anniversary of the Council on African Affairs
* Eight digitally restored recordings of Paul Robeson

### สถาบันที่เกี่ยวข้อง
* Paul Robeson Foundation 
* Paul Robeson House
* Paul Robeson Cultural Center at Rutgers University-New Brunswick
* Paul Robeson Library at Rutgers University-Camden
* Paul Robeson Cultural Center at Penn State University
* Paul Robeson Charter School
* Paul Robeson Performing Arts Company

### จดหมายเหตุ
* National Archives
* Library of Congress
* Rutgers University
* New York Public Library
* University of Chicago
* Marxists.org
*''Freedom'' archives
*Emory University: Paul Robeson collection from the Billops-Hatch Archives, 1917–1965
*Robeson Sound Recording Collection


หมวดหมู่:บุคคลที่เกิดในปี พ.ศ. 2441
หมวดหมู่:บุคคลที่เสียชีวิตในปี พ.ศ. 2519
หมวดหมู่:นักร้องอเมริกัน
หมวดหมู่:ศิษย์เก่าจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:บุคคลจากรัฐนิวเจอร์ซีย์
แผ่นดินไหวในทะเลอีเจียน พ.ศ. 2563

ในวันที่ 30 ตุลาคม พ.ศ. 2563 เกิดเหตุแผ่นดินไหวในทะเลอีเจียนขนาด 7.0 แมกนิจูด โดยจุดศูนย์กลางอยู่ห่างออกไปทางทิศตะวันออกเฉียงเหนือของเกาะซาโมส ประเทศกรีซ เป็นระยะทาง  อาคารหลายแห่งในซาโมสได้รับความเสียหาย รวมถึงโบสถ์พระนางมารีย์พรหมจารีในการ์โลวาซีได้พังลงบางส่วน ขณะที่ในจังหวัดอิซมีร์ ซึ่งได้รับผลกระทบอย่างรุนแรงจากแผ่นดินไหว อาคารหลายแห่งเสียหายและมีบางแห่งที่ถล่มลงมา หน่วยบริการฉุกเฉินของทั้งสองประเทศเข้าถึงพื้นที่เกิดเหตุทันที ขณะที่ความช่วยเหลือดำเนินต่อไปในช่วงกลางคืน ในประเทศกรีซมีผู้เสียชีวิต 2 รายและมีผู้บาดเจ็บเล็กน้อยมากกว่า 19 ราย ส่วนในประเทศตุรกีพบผู้เสียชีวิต 117 ราย หนึ่งในนั้นเสียชีวิตจากเหตุสึนามิ และมีผู้ได้รับบาดเจ็บกว่า 1,000 ราย

## สึนามิ
โพสต์ในสื่อสังคมออนไลน์หลายรายได้แสดงให้เห็นการไหลของน้ำบนถนนและบริเวณท่าเรือหลังจากการเกิดแผ่นดินไหว พร้อมกับมีสัญญาณเตือนภัยสึนามิดังขึ้นบนเกาะอีคารีอา, คอส, ไคออสและซาโมส

## อ้างอิง

## อ่านเพิ่ม
* 

หมวดหมู่:แผ่นดินไหวใน พ.ศ. 2563
หมวดหมู่:แผ่นดินไหวในประเทศตุรกี
หมวดหมู่:แผ่นดินไหวในประเทศกรีซ
นักบุญมรณสักขีแห่งประเทศจีน

**นักบุญมรณสักขีแห่งประเทศจีน**  () เป็นกลุ่มนักบุญของพระศาสนจักรคาทอลิก ซึ่งในช่วงกลางคริสต์ศตวรรษที่ 17 ถึง ค.ศ. 1930 มีชาวจีนคาทอลิกจำนวน 87 คน และมิชชันนารีชาวตะวันตกจำนวน 33 คน ยอมพลีชีพเพื่อศาสนา ด้วยสาเหตุที่เป็นนักบวชและในบางกรณีเกิดจากการปฏิเสธการละทิ้งศรัทธา 

ในเหตุการณ์กบฏนักมวย กบฎชาวนาที่ต่อต้านการล่าอาณานิคมได้สังหารชาวจีนคาทอลิก รวมถึงมิชชันนารีและชาวต่างชาติเป็นจำนวน 30,000 คน 

วันฉลองเพื่อระลึกถึงนักบุญมรณสักขีแห่งประเทศจีนจัดขึ้นในวันที่ 9 กรกฎาคม 

## อ้างอิง

หมวดหมู่:เด็กจีน
หมวดหมู่:ชาวจีนที่ถูกประหารชีวิต
หมวดหมู่:ราชวงศ์ชิง
หมวดหมู่:บุคคลที่ถูกประหารชีวิตโดยประเทศจีน
หนังสือพงศาวดาร

[210px|thumb|[เรโหโบอัมและเยโรโบอัมที่ 1]]

**หนังสือพงศาวดาร** (, ) เป็นหนึ่งในหนังสือของคัมภีร์ฮีบรู มีเนื้อหาตั้งแต่มนุษย์คนแรกจนถึงประมาณ 922 ปีก่อนคริสตกาล (ชาวอิสราเอลถูกจับเป็นเชลย) หนังสือพงศาวดารเริ่มด้วยการลำดับเชื้อสายตั้งแต่อาดัมไปจนถึงกษัตริย์ซาอูล จากนั้นกล่าวถึงรัชสมัยของกษัตริย์ดาวิด

ผู้ที่เขียนหนังสือเล่มนี้คือเอสราซึ่งเป็นครูที่สอนคำของพระผู้เป็นเจ้าให้แก่ชนชาวอิสราเอล เนื้อหาในหนังสือมีเรื่องราวที่ซ้ำกับหนังสือซามูเอลและหนังสือพงศ์กษัตริย์
## เนื้อหา
### พงศาวดารฉบับที่ 1
* ลำดับวงศ์ตระกูล
* กษัตริย์ดาวิด ผู้กำหนดระบบพิธีกรรมในพระวิหาร
### พงศาวดารฉบับที่ 2
* เหตุการณ์ในรัชสมัยของกษัตริย์ซาโลมอน
* การปฏิรูปครั้งแรกในสมัยมีกษัตริย์ปกครองอิสราเอล
* กษัตริย์เฮเซคียาห์และโยสิยาห์ทรงปฏิรูปศาสนาครั้งใหญ่

## อ้างอิง

พง
นักบุญแพทริก

**นักบุญแพทริก** (; ;  ; ) เป็นชาวบริติช-ไอริชที่เกิดเมื่อราวคริสต์ศตวรรษที่ 4 เป็นมิชชันนารีและบาทหลวงที่นับถือศาสนาคริสต์นิกายโรมันคาทอลิกในไอร์แลนด์ โดยเป็นที่รู้จักในนาม "อัครสาวกแห่งไอร์แลนด์" เขาเป็นนักบุญอุปถัมภ์หลักของไอร์แลนด์

## ดูเพิ่ม
* นักบุญ

## อ้างอิง


หมวดหมู่:บุคคลที่เกิดในคริสต์ศตวรรษที่ 4
หมวดหมู่:นักบุญ
หมวดหมู่:นักบุญในคริสต์ศตวรรษที่ 5
หมวดหมู่:มิชชันนารี
หมวดหมู่:วันนักบุญแพทริก
พระเจ้าฟัตฮ์ อะลี ชาห์ กอญัร

**พระเจ้า ฟัตฮ์ อะลี ชาห์ กอญัร** () นามเดิม **บาบา ข่าน** เป็นชาห์องค์ที่สองแห่งราชวงศ์กอญัร ทรงครองราชย์ระหว่างปี 1797–1834 ภายหลังการลอบสังหารของ พระเจ้าอะฆา มุฮัมมัด ชาห์ กอญัร ผู้เป็นลุง ฟัตฮ์อะลีจึงขึ้นครองบัลลังก์ด้วยพระชนม์เพียง 24 ปี และเคยดำรงตำแหน่งผู้ว่าราชการเมืองฟาร์สและเมืองชีราซ

รัชสมัยของพระองค์เป็นช่วงหัวเลี้ยวหัวต่อของภูมิรัฐศาสตร์เอเชียตะวันตก เมื่ออิหร่านต้องเผชิญแรงกดดันจากจักรวรรดิรัสเซียและอังกฤษ ซึ่งกำลังขยายอิทธิพลในภูมิภาค พระองค์ต้องทำสงครามกับรัสเซียสองครั้ง คือ สงครามเปอร์เซีย–รัสเซีย ในปี 1804–1813 และปี 1826–1828 ซึ่งจบลงด้วยความพ่ายแพ้ และการลงนามใน สนธิสัญญากุลิสถาน (Treaty of Gulistan) และ สนธิสัญญาเติร์กมันชัย (Treaty of Turkmenchay) ทำให้อิหร่านต้องยกดินแดนคอเคซัส เช่น จอร์เจีย อาร์เมเนีย และอาเซอร์ไบจาน ต่อจักรวรรดิรัสเซีย

พระองค์ทรงส่งเสริมความหรูหราในราชสำนัก และใช้ภาพลักษณ์ของพระองค์ในการสร้างความชอบธรรมทางการเมือง ภาพเหมือนของพระองค์มักแสดงให้เห็นพระหนวดอันงดงาม มงกุฎเพชร และเครื่องทรงอันโอ่อ่า การแต่งกายและทรงเครื่องในสมัยของพระองค์มีรายละเอียดพิถีพิถัน เป็นแบบอย่างของราชสำนักกอญัรในช่วงต้น พระองค์ยังสนับสนุนงานจิตรกรรมแบบราชสำนัก และวรรณกรรมคลาสสิกเปอร์เซีย เช่น งานของเฟอร์โดซี และฮาฟิซ

พระองค์มีชายาและนางในจำนวนมาก มีพระโอรสธิดารวมกันมากกว่า 160 องค์ (บางแหล่งระบุถึง 260) ซึ่งถือว่ามากที่สุดในประวัติศาสตร์ราชวงศ์ของอิหร่าน นี่ทำให้เกิดความซับซ้อนในการสืบราชสมบัติและความขัดแย้งทางการเมืองภายในในยุคต่อมา พระองค์สวรรคตเมื่อวันที่ 23 ตุลาคม 1834 โดยมีพระราชนัดดา คือ มุฮัมมัด ชาห์ กอญัร ขึ้นครองราชย์ต่อ
## อ้างอิง


หมวดหมู่:บุคคลที่เกิดในปี พ.ศ. 2315
หมวดหมู่:บุคคลที่เสียชีวิตในปี พ.ศ. 2377
อัตเลติโกเดมาดริดในฤดูกาล 2020–21

**ฤดูกาล 2020–21** เป็นฤดูกาลที่ 114 ของ **[[อัตเลติโกเดมาดริด]]** และเป็นฤดูกาลที่ 19 ติดต่อกันใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์ และ ยูฟ่าแชมเปียนส์ลีก. ฤดูกาลนี้เริ่มต้นในช่วงเวลาตั้งแต่วันที่ 14 สิงหาคม ค.ศ. 2020 ถึง 30 มิถุนายน ค.ศ. 2021.

## ผู้เล่น
*ณ สื้นสุดของฤดูกาล 2019–20 *.

## ปรี-ซีซันและนัดกระชับมิตร

## การแข่งขัน

### ภาพรวม

### ลาลิกา

#### ตารางคะแนน

#### ผลงานโดยรวม

#### ผลงานในแต่ละนัด

#### แมตช์
โปรแกรมการแข่งขันลีกจะประกาศไว้เมื่อวันที่ 31 สิงหาคม ค.ศ. 2020.

### โกปาเดลเรย์

### ยูฟ่าแชมเปียนส์ลีก

#### รอบแบ่งกลุ่ม

การจับสลากรอบแบ่งกลุ่มจะจัดขึ้นในวันที่ 1 ตุลาคม ค.ศ. 2020.

#### รอบแพ้คัดออก

##### รอบ 16 ทีมสุดท้าย
การจับสลากรอบ 16 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.

## สถิติ

### ผู้ทำประตู

1ผู้เล่นที่มาจากทีมสำรอง (อัตเลติโกมาดริด เบ).
2ผู้เล่นที่ย้ายออกจากสโมสรระหว่างฤดูกาล.

### คลีนชีตส์

1ผู้เล่นที่มาจากทีมสำรอง (อัตเลติโกมาดริด เบ).

## หมายเหตุ

## อ้างอิง

## แหล่งข้อมูลอื่น
*

หมวดหมู่:ลาลิกา
หมวดหมู่:ลาลิกา ฤดูกาล 2020–21
อัตเลติโกเดมาดริดฤดูกาล 2020-21
พายุไต้ฝุ่นโคนี (พ.ศ. 2563)

**พายุไต้ฝุ่นโคนี** () หรือที่ในประเทศฟิลิปปินส์เรียกว่า **พายุซูเปอร์ไต้ฝุ่นโรลลี** () เป็นพายุหมุนเขตร้อนที่อ่อนกำลังลงซึ่งเพิ่งขึ้นฝั่งที่เกาะคาตันดัวเนสในฟิลิปปินส์ โคนีเป็นพายุลูกที่ 19 พายุไต้ฝุ่นลูกที่ 9 และซูเปอร์ไต้ฝุ่นลูกที่ 2 ที่ได้รับการตั้งชื่อในฤดูพายุไต้ฝุ่นแปซิฟิก พ.ศ. 2563 โคนีเริ่มก่อตัวขึ้นจากพายุดีเปรสชันทางตะวันตกเฉียงใต้ของเกาะกวมเมื่อวันที่ 26 ตุลาคม จากนั้นได้เพิ่มกำลังขึ้นเป็นพายุโซนร้อนและได้รับการตั้งชื่อในวันที่ 27 ตุลาคม โคนีได้ทวีความรุนแรงอย่างมากในทะเลฟิลิปปินและกลายเป็นซูเปอร์ไต้ฝุ่นเทียบเท่าระดับ 5 ในวันที่ 30 ตุลาคม จนถึงขณะนี้ถือเป็นพายุหมุนเขตร้อนที่รุนแรงที่สุดในโลกใน พ.ศ. 2563
เนื่องจากความเสียหายที่เกิดขึ้นจากพายุไต้ฝุ่นในประเทศฟิลิปปินส์ ทางกรมอุตุนิยมวิทยาญี่ปุ่น และ ทาง PAGASA หรือ สำนักงานสำรวจบรรยากาศ ธรณีฟิสิกส์ และดาราศาสตร์ของฟิลิปปินส์ จึงได้ประกาศให้ชื่อ"โคนี" และ "โรลลี" ถูกปลดออกจากรายชื่อไต้ฝุ่นและจะไม่มีการใช้งานอีกต่อไปในอนาคต สําหรับชื่อใหม่ซึ่งถูกเลือกในปี พ.ศ. 2564 คือ โรมินา (Romina) และ พ.ศ. 2565 สําหรับชื่อทดแทนของพายุโคนี

## หมายเหตุ

## อ้างอิง

## แหล่งข้อมูลอื่น

* พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นโคนี (2019)
* สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นโคนี (2019)
* สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นโคนี (2019)
* ศูนย์เตือนไต้ฝุ่นร่วม  (JTWC) ข้อมูลเส้นทางของพายุซูเปอร์ไต้ฝุ่นโคนี (22W)

หมวดหมู่:พายุหมุนเขตร้อนระดับ 5
หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่น
หมวดหมู่:ภัยธรรมชาติในปี พ.ศ. 2563
หมวดหมู่:ประเทศฟิลิปปินส์ในปี พ.ศ. 2563
หมวดหมู่:ประเทศเวียดนามในปี พ.ศ. 2563
หมวดหมู่:ประเทศกัมพูชาในปี พ.ศ. 2563
หมวดหมู่:ประเทศลาวในปี พ.ศ. 2563
หมวดหมู่:บทความพายุหมุนเขตร้อน
หมวดหมู่:พายุไต้ฝุ่นในประเทศฟิลิปปินส์
หมวดหมู่:พายุไต้ฝุ่นในประเทศเวียดนาม
หมวดหมู่:พายุไต้ฝุ่นในประเทศกัมพูชา
หมวดหมู่:พายุไต้ฝุ่นในประเทศลาว
หมวดหมู่:ภัยพิบัติในประเทศฟิลิปปินส์
หมวดหมู่:ภัยพิบัติในประเทศเวียดนาม
หมวดหมู่:ภัยพิบัติในประเทศกัมพูชา
หมวดหมู่:ภัยพิบัติในประเทศลาว
ศรีทิคัมพรไชนลาลมนเทียร

**ศรีทิคัมพรไชนลาลมนเทียร** () เป็นไชนมนเทียรที่เก่าแก่และเป็นที่รู้จักมากที่สุดแห่งหนึ่งในเดลี ประเทศอินเดีย ตั้งอยู่ตรงข้ามกับป้อมแดง ในย่านจันทนีจาวก์อันเก่าแก่ของเดลี มีการระบุไว้ในงานเขียนสรุปเกี่ยวกับไชนมนเทียรในอินเดียของปราชญ์ไชนะ พาลภัทรา ระบุว่าไชนมนเทียรนี้สร้างขึ้นในปี 1656 ในสมัยของจักรวรรดิโมกุล หมู่อาคารหลังปัจจุบันของมนเทียรสร้างขึ้นในปี 1878 ภายหลังการล่มสลายของจักรวรรดิโมกุล

ตามที่ระบุในงานเขียนสรุป (compendium) ของปราชญ์ พาลภัทราไชนเกี่ยวกับไชนมนเทียรของนิกายทิคัมพรในอินเดีย ลาลมนเทียรก่อสร้างขึ้นในรัชสมัยของจักรพรรดิชาห์จะฮัน แห่งจักรวรรดิโมกุล พาลภัทราไชนระบุว่ามีเจ้าหน้าที่ในกองทัพของโมกุลที่เป็นศาสนิกชนของศาสนาไชนะได้เก็บรักษารูปเคารพของตีรถังกรไว้ในเต็นต์ของเขาเพื่อบูชาด้วยตนเอง จากนั้นเต็นต์ของเขาได้ค่อย ๆ มีศาสนิกชนไชนะในกองทัพโมกุลเข้ามาบูชาร่วมมากขึ้น จึงได้สร้างไชนมนเทียรขึ้นในปี 1656 ในขณะนั้นเรียกชื่อมนเทียรว่า "มนเทียรอูรดู" (Urdu temple; เพราะจุดที่สร้างนั้นเรียกว่า "อูรดูบะซาร์") และ "ลัษการีมนเทีนร" (Lashkari Mandir; *laskhar* แปลว่าค่ายทหาร) นอกจากนี้ยังมีตำนานมากมายเกี่ยวกับไชนมนเทียรนี้ หนึ่งในเรื่องเล่าระบุว่าจักรพรรดิออรังเซบเคยสั่งห้ามไม่ให้มีเครื่องดนตรีในมนเทียร แต่ด้วยปาฏิหารน์กลับมีเสียงของกลอง (นาคทาส) ออกมาจากมนเทียร แม้เจ้าหน้าที่ของจักรพรรดิออรังเซบจะเข้าไปตรวจตราก็พบปาฏิหารย์นี้ ท้ายที่สุดจักรพรรดิจึงยอมยกเลิกข้อห้ามนี้ไปในที่สุด

ในปัจจุบัน ไชนมนเทียรนี้ยังเป็นที่รู้จักจากโรงพยาบาลรักษาสัตว์ ชื่อโรงพยาบาลนกไชนะ (Jain Birds Hospital)
## ระเบียงภาพ

File:Lal Mandir - Vidhaan - Front view (3).jpg|ลาลมนเทียรประดับประดาในช่วงเทศกาลวิธาน
File:Lal Mandir - Vidhaan (3).jpg|ลาลมนเทียรประดับประดาในช่วงเทศกาลวิธาน
File:Lal Mandir - Vidhaan - Jhanki.jpg|ลาลมนเทียรในช่วงเทศกาลวิธาน
File:Lal Mandir - Ceiling.jpg|เพดานของลาลมนเทียร


## อ้างอิง

หมวดหมู่:ไชนมนเทียรในประเทศอินเดีย
หมวดหมู่:สิ่งก่อสร้างในเดลี
โอกุสต์ แอ็สกอฟีเย

**ฌอร์ฌ โอกุสต์ แอ็สกอฟีเย** (; 28 ตุลาคม ค.ศ. 1846 – 12 กุมภาพันธ์ ค.ศ. 1935) เป็นหัวหน้าคนครัว นักภัตตาคาร และนักเขียนด้านอาหารชาวฝรั่งเศสที่มีชื่อเสียงจากการเป็นผู้ปรับปรุงและทำให้วิธีการปรุงอาหารฝรั่งเศสแบบดั้งเดิมเป็นที่นิยม เทคนิคส่วนใหญ่ของแอ็สกอฟีเยมีพื้นฐานมาจากเทคนิคของมารี-อ็องตวน กาแรม ซึ่งเป็นหนึ่งในผู้ประมวลตำรับตำราอาหารฝรั่งเศสชั้นสูง แต่ความสำเร็จของแอ็สกอฟีเยคือการทำให้รูปแบบที่ประณีตหรูหราของกาแรมมีความเรียบง่ายและทันสมัย โดยเฉพาะอย่างยิ่งเขาได้รวบรวมสูตรซอสแม่ทั้งห้า สื่อฝรั่งเศสให้ฉายาเขาว่าเป็น "ราชาแห่งเชฟและเชฟแห่งราชา" ( — แต่ก่อนหน้านี้ก็เคยให้ฉายากาแรมเช่นนี้เช่นกัน) แอ็สกอฟีเยมีชื่อเสียงโดดเด่นในลอนดอนและปารีสระหว่างคริสต์ทศวรรษ 1890 ถึงช่วงต้นคริสต์ศตวรรษที่ 20

นอกจากสูตรอาหารแล้ว แอ็สกอฟีเยยังยกระดับอาชีพอีกด้วย ในช่วงเวลาที่ห้องครัวที่เสียงดัง สถานที่ที่วุ่นวายซึ่งการดื่มในงานเป็นเรื่องปกติ แอ็สกอฟีเยเรียกร้องความสะอาด วินัย และความเงียบจากพนักงานของเขา ในการนำความเป็นระเบียบมาสู่ห้องครัว เขาใช้ประสบการณ์ทางการทหารของเขาเพื่อการพัฒนาระบบบริเกด เดอ ควิซีนตามลำดับชั้นเพื่อการจัดระเบียบพนักงานในห้องครัวซึ่งยังคงเป็นมาตรฐานในภัตตาคารหลากหลายแห่งในปัจจุบัน เขาทำงานร่วมกับเจ้าของโรงแรม ซีซาร์ ริทซ์ที่มีชื่อเสียงโด่งดังร่วมกันที่ซาวอยในลอนดอนเพื่อการให้บริการชนชั้นสูงในสังคม และต่อมาที่โรงแรมริทซ์ในปารีสและคาร์ลตันในลอนดอน

## สิ่งตีพิมพ์
thumb|right|200px|''Ma Cuisine'' (ค.ศ. 1934)
**Le Traité sur L'art de Travailler les Fleurs en Cire* (1886)
**[[เลอกีดกูว์ลีแนร์|Le Guide Culinaire]]* (1903)
**Les Fleurs en Cire* (1910)
**Le Carnet d'Epicure* (1911–1914)
**Le Livre des Menus* (1912)
**L'Aide-memoire Culinaire* (1919)
**Le Riz* (Rice) (1927)
**La Morue* (Cod) (1929)
**Ma Cuisine* (1934)
**Le Guide Culinaire* (1903) 
**2000 French Recipes* (1965) 
**Memories of My Life* (1996), 
**Les Tresors Culinaires de la France* (2002)

## อ้างอิง

## บรรณานุกรม
* Kelby, N. M. *White Truffles in Winter* (2011)  *Novel based on his life*
* Chastonay, Adalbert. *Cesar Ritz: Life and Work* (1997) .
* Escoffier, Georges-Auguste. *Memories of My Life* (1997) .
* Shaw, Timothy. *The World of Escoffier*. (1994) .
* Patrick Rambourg, *Histoire de la cuisine et de la gastronomie française*, Paris, Ed. Perrin (coll. tempus n° 359), 2010, 381 pages. 

## แหล่งข้อมูลอื่น
* 
* 


หมวดหมู่:บุคคลที่เกิดในปี พ.ศ. 2389
หมวดหมู่:บุคคลที่เสียชีวิตในปี พ.ศ. 2478
หมวดหมู่:หัวหน้าคนครัวชาวฝรั่งเศส
หมวดหมู่:นักเขียนอาหารชาวฝรั่งเศส
เจ้าชายชิกเม อุกเยน วังชุก

**เจ้าชายชิกเม อุกเยน วังชุกแห่งภูฏาน** (; ประสูติเมื่อวันที่ 19 มีนาคม พ.ศ. 2563) เป็นพระราชโอรสพระองค์กลางใน สมเด็จพระราชาธิบดีชิกเม เคซาร์ นัมเกยล วังชุก และ สมเด็จพระราชินีเจจุน ปัทมา วังชุก พระอนุชาใน เจ้าชายชิกเม นัมเกยล วังชุก มกุฎราชกุมารแห่งภูฏาน และเป็นพระเชษฐาใน เจ้าหญิงโซนัม ยังเดน วังชุก ทรงอยู่ในลำดับที่ 2 ของการสืบราชบัลลังก์ เมื่อแรกประสูตินั้น พระองค์ใช้พระนามว่า **เจ้าชายเดโช**จนกระทั่งมีการประกาศพระนามเมื่อวันที่ 30 มิถุนายน ในปีเดียวกัน

## อ้างอิง

หมวดหมู่:ราชวงศ์วังชุก
หมวดหมู่:พระราชวงศ์ที่ทรงพระเยาว์
หมวดหมู่:บุคคลจากทิมพู
หมวดหมู่:เจ้าชายภูฏาน
ไนต์อินทูดรีมส์

***ไนต์อินทูดรีมส์*** ( ใช้ชื่อที่วางจำหน่ายอย่างเป็นทางการในชื่อ ***NiGHTS into Dreams...***)  เป็นวิดีโอเกมแนวแอ็กชัน พัฒนาโดยโซนิคทีม และจัดจำหน่ายโดยเซก้า สำหรับเครื่องเซก้า แซทเทิร์น เนื้อเรื่องของเกมจะเล่าเกี่ยวกับเอลเลียต เอ็ดเวิร์ด และคลาริส ซินแคลร์ที่เข้าสู่ไนต์โทเปีย โลกแห่งความฝันที่ซึ่งความฝันทั้งหมดเกิดขึ้น ด้วยความช่วยเหลือของไนต์ "Nightmaren" ที่ถูกเนรเทศ พวกเขาเริ่มการเดินทางเพื่อหยุดไวซ์แมนผู้ปกครองที่ชั่วร้ายจากการทำลายไนต์โทเปียและส่งผลต่อโลกแห่งความเป็นจริง ซึ่งผู้เล่นจะควบคุมไนต์ที่บินผ่านความฝันของเอลเลียตและคลาริสเพื่อรวบรวมพลังงานให้เพียงพอเพื่อเอาชนะไวซ์แมนและช่วยไนต์โทเปีย ตัวเกมนำเสนอในรูปแบบ 3 มิติและกำหนดเวลาในทุกระดับซึ่งผู้เล่นจะต้องสะสมคะแนนเพื่อดำเนินการต่อ

การพัฒนา *ไนต์อินทูดรีมส์* เริ่มขึ้นหลังจากการเปิดตัว *[[โซนิคแอนนัคเคิลส์]]* ในปี 1994 แม้ว่าแนวคิดนี้จะเกิดขึ้นระหว่างการพัฒนา *[[โซนิคเดอะเฮดจ์ฮ็อก 2]]* เมื่อสองปีก่อน การพัฒนานำโดยมือเก่าของโซนิคทีมอย่างยูจิ นากะ, นาโอโตะ โอชิมะ และ ทากาชิ ลิซูกะ นากะเริ่มโครงการด้วยแนวคิดหลักที่บินแบบหมุนรอบและโอชิมะได้ออกแบบตัวละครไนต์ให้มีลักษณะคล้ายกับนางฟ้าที่บินได้เหมือนนกบิน โอชิมะออกแบบไนต์ให้เป็นตัวละครแบบสองเพศ ทีมงานได้ทำการวิจัยเกี่ยวกับการฝันและการหลับแบบลูกตากรอกตัวอย่างรวดเร็ว และได้รับอิทธิพลจากผลงานและทฤษฎีของนักจิตวิเคราะห์อย่าง คาร์ล ยุง และ ซีคมุนท์ ฟร็อยท์ คอนโทรลเลอร์แบบอะนาล็อกคือคอนโทรลเลอร์แซทเทิร์นทรีดีได้รับการออกแบบควบคู่ไปกับตัวเกมและรวมอยู่ในแผ่นเกมขายปลีกบางส่วน

*ไนต์อินทูดรีมส์* ได้รับเสียงชื่นชมจากกราฟิก รูปแบบการเล่น เพลงประกอบ และบรรยากาศ และถูกยกให้เป็นหนึ่งในวิดีโอเกมที่ยิ่งใหญ่ที่สุดตลอดกาลในหลายรายการ แผ่นเกมเสริม *คริสต์มาสไนต์*ได้วางจำหน่ายในเดือนธันวาคม 1996 ตัวเกมยังถูกพอร์ตลงเพลย์สเตชัน 2 ซึ่งวางจำหน่ายในญี่ปุ่นในปี 2008 และเวอร์ชันความละเอียดสูงได้วางจำหน่ายทั่วโลกสำหรับ ไมโครซอฟท์ วินโดวส์, เพลย์สเตชัน 3 และ เอกซ์บอกซ์ 360 ในปี 2012 และยังมีเกมภาคต่อในชื่อ *[[ไนต์: เจอร์นีย์ออฟดรีมส์]]* ซึ่งวางจำหน่ายบนเครื่องวีในปี 2007
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:วิดีโอเกมแพลตฟอร์ม
หมวดหมู่:เกมสำหรับเซกา แซตเทิร์น
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมเกี่ยวกับความฝัน